ଭୁବନେଶ୍ୱର, ଫେବ୍ରୁଆରୀ ୨୩(ଲୋକାଲ ୱାୟାର): ରାଜ୍ୟର ବିଭିନ୍ନ ଆୟୁର୍ବେଦିକ୍ ଓ ହୋମିଓପାଥିକ୍ କଲେଜଗୁଡ଼ିକରେ ଖାଲିଥିବା ବିଏଏମ୍ଏସ୍ ଓ ବିଏଚଏମଏସ୍ ସିଟ୍ ପାଇଁ ସ୍ପଟ୍ ନାମଲେଖା ୨୪ ତାରିଖରୁ ହେବ ।
ବୁଧବାର ଓ ଗୁରୁବାର ଦୁଇ ଦିନ ଧରି ସ୍ପଟ ନାମଲେଖା ହେବାକୁ ଥିବାବେଳେ ୨୪ ତାରିଖ ପୂର୍ବାହ୍ନ ୧୦ଟାରୁ ୧୧ଟା ମଧ୍ୟରେ ଏସସି, ଏସଟି ଆଦି ସଂରକ୍ଷିତ ସିଟରେ ନାମ ଲେଖା ପାଇଁ ଛାତ୍ରଛାତ୍ରୀ ରିପୋର୍ଟିଂ କରିବେ ।
ପୂର୍ବାହ୍ନ ୧୧ଟା ରୁ ୧୨ ମଧ୍ୟରେ ୨୫ ହଜାରରୁ ୧ ଲକ୍ଷ ୫୦ ହଜାର ର୍ୟାଙ୍କ ଧାରୀ ଓ ଅପରାହ୍ଣରେ ଦେଢ଼ ଲକ୍ଷରୁ ୪ ଲକ୍ଷ ପର୍ଯ୍ୟନ୍ତ ନିଟ୍ ର୍ୟାଙ୍କ ଧାରୀଙ୍କ ରିପୋର୍ଟିଂ ପାଇଁ ସମୟ ନିର୍ଦ୍ଧାରିତ ହୋଇଛି ।
ତେବେ ଓଜେଇଇରେ ପଞ୍ଜୀକୃତ ଓ ଅଣପଞ୍ଜୀକୃତ ଛାତ୍ରଛାତ୍ରୀ ମଧ୍ୟ ରିପୋର୍ଟିଂ କରି ପାରିବେ । ମାତ୍ର ସମସ୍ତ ଛାତ୍ରଛାତ୍ରୀଙ୍କ ପାଇଁ ନିଟ୍ ର୍ୟାଙ୍କ ବାଧ୍ୟତାମୂଳକ ।
